***III. osnovna škola Bjelovar,***

***Tome Bakača 11d,***

***43000 Bjelovar***

***tel: 043/246-610; 043/246-510;***

***http://www.os-treca-bj.skole.hr/***

***e-mail: ured@os-treca-bj.skole.hr***

Bjelovar, 18. 09. 2018. godine

**OBAVIJEST RODITELJIMA**

**IZVOĐENJE VJEŽBE EVAKUACIJE I SPAŠAVANJA U**

**III. OŠ BJELOVAR**

Pojam evakuacije podrazumijeva unaprijed utvrđeni način napuštanja ugroženih prostorija i prostora, prije nego što nastupi opasnost za život ili zdravlje učenika, učitelja, zaposlenika, posjetitelja i drugih osoba koje se zateknu u ugroženim prostorijama i prostorima za vrijeme izvanrednog događaja.

Spašavanje podrazumijeva provođenje radnji kojima se učenicima, učiteljima, odgajateljima, zaposlenicima, posjetiteljima i drugim osobama zatečenim u ugroženim prostorijama i prostorima pruža pomoć u napuštanju tih prostora, pošto ih iznenadnim događajem ne mogu napustiti same, a da pri tome ne dovedu u opasnost svoj život.

Vježba evakuacije i spašavanja se organizira sukladno Planu evakuacije i spašavanja za slučaju izvanrednog događaja u III. osnovnoj školi Bjelovar.

**1. NAZIV VJEŽBE**

Vježba nosi naziv " VATRENI MRAVCI 2018 "

**2. NAMJENA I CILJ VJEŽBE**

Cilj vježbe je praktična provjera Plana evakuacije i spašavanja u slučaju izvanrednog događaja u III. osnovnoj školi Bjelovar, kako je i predviđeno navedenim Planom. Osim osposobljenosti djelatnika i učenika škole za postupanje u izvanrednim situacijama te valjanosti predviđenih pravaca evakuacije, promatrat će se i postupak intervencije žurnih službi te eventualna potreba mijenjanja Plana evakuacije i spašavanja kako bi postao još operativniji.

**3. MJESTO VJEŽBE**

Vježba će se održati u zgradi III. OŠ Bjelovar, Tome Bakača 11d u Bjelovaru, te na školskom igralištu.

**4. VRIJEME VJEŽBE**

Vježba će se održati  **u utorak 25. rujna 2018. godine s početkom u 9:15 sati.** Predviđeno trajanje vježbe je 15-20 minuta, a odvija se u realnom vremenu.

Ravnateljica škole:

**Goranka Preskočil**, mag.prim.educ.